**ZMLUVA O POSKYTOVANÍ STRAVOVACÍCH SLUŽIEB**

uzatvorená v zmysle § 269 ods. 2 zákona č. 513/1991 Zb. Obchodný zákonník v platnom znení  
(ďalej len ako „Zmluva“)

medzi zmluvnými stranami:

Objednávateľ: **Mestská časť Bratislava-Petržalka**

Sídlo: Kutlíkova č.17, 852 12 Bratislava

IČO: 00 603 201

DIČ: 2020936643

Zastúpená: Ing. Ján Hrčka, starosta

Bankové spojenie: Prima Banka Slovensko, a.s.

IBAN: SK41 5600 0000 0018 0059 9001

(ďalej len ako „Objednávateľ“)

a

Dodávateľ:

Sídlo:

IČO:

DIČ:

IČ DPH:

Zapísaná:

Zastúpená:

Bankové spojenie:

Číslo účtu:

(ďalej len ako „Dodávateľ“)

(Objednávateľ a Dodávateľ spolu ďalej aj ako „Zmluvné strany“)

**Čl. I**

**Úvodné ustanovenie**

Táto Zmluva sa uzatvára v súlade s výsledkom verejného obstarávania v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**Čl. II**

**Predmet a účel Zmluvy**

1. Dodávateľ sa na základe tejto Zmluvy zaväzuje zabezpečiť prípravu a dovoz stravy pre Objednávateľa za podmienok dohodnutých v tejto Zmluve.
2. Objednávateľ sa zaväzuje zaplatiť Dodávateľovi za poskytnuté služby dohodnutú cenu.
3. Účelom tejto Zmluvy je zabezpečenie stravy:
   1. pre osoby poberajúce starobný alebo úplný invalidný dôchodok (ďalej len ako „dôchodcovia“), ktorým Objednávateľ poskytuje príspevok na stravovanie v súlade s VZN mestskej časti Bratislava-Petržalka č. ..............., a tiež dôchodcom, ktorí budú platiť plnú úhradu za stravu,
   2. pre účastníkov podujatí pre seniorov organizovaných Objednávateľom v zmysle prílohy č. 1 Zmluvy.
4. Dodávateľ zabezpečí dovoz:
5. stravy podľa ods. 3 písm. a) tohto článku Zmluvy v termonádobách do výdajní obedov nachádzajúcich sa v denných centrách na Osuského ulici č. 3 a na Medveďovej ulici č. 21 v Petržalke (ďalej aj ako „výdajne obedov“),
6. stravy podľa ods. 3 písm. b) tohto článku Zmluvy do zariadení určených Objednávateľom, v ktorých sa budú konať podujatia pre seniorov.
7. Dodávateľ zabezpečí prípravu stravy v zmysle odporúčaných výživových dávok (ďalej aj ako „OVD“) pre jednotlivé vekové kategórie uvedené vo vestníku MZ SR, čiastke 4-6 z 19.6.2015, „OVD“ obyvateľov SR (9. revízia) a na základe konzultácie s diétnou sestrou.
8. Dodávateľ uvedie v jedálnom lístku gramáž, alergény, druh a pôvod mäsa a týždeň vopred zabezpečí týždenný jedálny lístok v tlačenej podobe, v dostatočnom množstve vo výdajniach obedov, a tiež zverejní jedálny lístok na nasledujúci kalendárny týždeň na svojom webovom sídle.
9. Dodávateľ pripraví jedlo vždy z čerstvých surovín, nebude ho opakovať v rozmedzí 4 týždňov  
   a aspoň dva krát do týždňa zabezpečí oblohu k hlavnému jedlu vo forme zeleninového šalátu.
10. Dodávateľ denne zabezpečí možnosť výberu z 3 hlavných jedál:
11. mäsité jedlo,
12. bezmäsité jedlo,
13. zeleninové jedlo alebo prívarok.

**Čl. III**

**Objednávanie stravy**

1. Objednávateľ objedná stravu podľa Čl. II ods. 3 písm. a) tejto Zmluvy elektronicky (e-mailom) alebo telefonicky deň pred dodaním stravy, najneskôr však v deň dodania stravy do 08:15 hodiny.

2. Poverenou osobou Objednávateľa za hlásenie počtu obedov podľa konkrétneho výberu pre jednotlivé dni je ..............................................., t.č.: ..............................................., e-mail: ...............................................

3. Osobou poverenou konať za Dodávateľa v rozsahu tejto Zmluvy je ..............................................., t.č.: ..............................................., e-mail: ...............................................

4. Objednávateľ pred konaním podujatia pre seniorov objedná prípravu a dovoz stravy podľa Čl. II ods. 3 písm. b) tejto Zmluvy, jedálenský servis a obsluhu najneskôr 15 pracovných dní pred realizáciou podujatia pre seniorov. Objednávateľ záväzne nahlási počet účastníkov podujatia najneskôr 7 kalendárnych dní pred konaním podujatia.

**Čl. IV**

**Príprava a dovoz stravy**

1. Dodávateľ sa zaväzuje zabezpečiť prípravu a dovoz stravy podľa Čl. II ods. 3 písm. a) tejto Zmluvy v termonádobách do výdajní obedov, a to v každý pracovný deň počas celého roku, aj počas vyhlásenej mimoriadnej situácie alebo núdzového stavu v súlade s prijatými opatreniami na znižovanie rizík ohrozenia a na zamedzenie šírenia a pôsobenie následkov mimoriadnej udalosti.
2. Dodávateľ sa zaväzuje zabezpečiť prípravu a dovoz stravy podľa Čl. II ods. 3 písm. b) tejto Zmluvy, v prípade potreby v termonádobách, a tiež poskytnúť jedálenský servis a obsluhu na podujatia pre seniorov organizované Objednávateľom podľa prílohy č. 1 tejto Zmluvy  
   a požiadaviek Objednávateľa.

**Čl. V**

**Cena plnenia a platobné podmienky**

1. Odplata za zabezpečenie prípravy a dovozu stravy je stanovená v súlade so zákonom č. 18/1996 Z. z. o cenách v znení neskorších predpisov.
2. Cena stravnej jednotky/obeda (polievka, hlavné jedlo, nápoj) poskytovanej/poskytovaného vo výdajni obedov je ............... Eur s DPH počas trvania tejto Zmluvy.
3. Náklady spojené s dovozom stravy do výdajní obedov a odvozom prázdnych termonádob sú už zahrnuté v cene stravnej jednotky/obeda (polievka, hlavné jedlo, nápoj).
4. Dôchodcovia, ktorí odoberajú stravu vo výdajniach obedov, uhradia rozdiel z ceny stravnej jednotky, ktorý vznikol po odčítaní príspevku na stravovanie od Objednávateľa alebo zaplatia plnú úhradu za stravu, priamo Dodávateľovi.
5. Dodávateľ bude Objednávateľovi fakturovať celkovú sumu príspevkov na stravovanie mesačne, najneskôr do 15 dňa nasledujúceho mesiaca.
6. Objednávateľ sa zaväzuje Dodávateľovi uhradiť faktúru za prípravu a dovoz stravy do výdajní obedov do 30 kalendárnych dní odo dňa preukázateľného doručenia faktúry Objednávateľovi.
7. Cena stravy pre účastníkov podujatí pre seniorov bude stanovená ako súčin počtu účastníkov konkrétneho podujatia a  dohodnutej jednotkovej ceny na 1 osobu na 1 konkrétne podujatie podľa prílohy č.1 tejto Zmluvy.
8. Dodávateľ bude Objednávateľovi fakturovať cenu podľa bodu 8. tohto článku Zmluvy samostatne za každé podujatie, vždy do 7 kalendárnych dní od konania podujatia pre seniorov.
9. V cene podľa bodu 8. tohto článku Zmluvy sú zahrnuté aj náklady spojené s dovozom stravy, s odvozom prázdnych termonádob a iných prepravných nádob na stravu, a tiež s poskytnutím jedálenského servisu a obsluhy na podujatia pre seniorov organizované Objednávateľom.
10. Objednávateľ sa zaväzuje Dodávateľovi uhradiť faktúru za prípravu a dovoz stravy pre účastníkov podujatí pre seniorov do 30 kalendárnych dní odo dňa preukázateľného doručenia faktúry Objednávateľovi.
11. Dodávateľovi vzniká nárok na zaplatenie dohodnutej ceny až po riadnom a včasnom poskytnutí služby.

**Čl. VI**

**Miesto plnenia**

1. Miesta plnenia predmetu Zmluvy:
2. výdajňa obedov v dennom centre na Osuského ulici č. 3, Bratislava,
3. výdajňa obedov v dennom centre na Medveďovej ulici č. 21, Bratislava,
4. zariadenia, v ktorých sa budú konať podujatia pre seniorov.

**Čl. VII**

**Práva a povinnosti Zmluvných strán**

1. Dodávateľ sa zaväzuje pri plnení predmetu Zmluvy dodržať všetky povinnosti vyplývajúce z hygienických predpisov a predpisov upravujúcich výkon predmetnej činnosti.
2. Dodávateľ zabezpečí a zároveň garantuje hygienickú a technologickú správnosť prípravy stravy.
3. Objednávateľ zabezpečí hygienicky nezávadné nádoby na prepravu stravy, ktoré vyhovujú predpisom HACCP.
4. Stravu vo výdajniach obedov preberá pracovník/íčka Objednávateľa, ktorý/á skontroluje množstvo dovezenej stravy. Prípadné nedostatky okamžite nahlási vedúcemu/ej stravovacej jednotky, príp. jeho/jej vedúcemu/ej určenému/ej na tento účel.
5. Dodávateľ dovezie stravu v čistých nepoškodených termonádobách.. V prípade potreby Dodávateľ poskytne vlastné termonádoby na dovoz stravy.
6. Dodávateľ zabezpečí odvoz prázdnych termonádob a iných prepravných nádob na stravu na vlastné náklady.

**Čl. VIII**

**Trvanie Zmluvy**

1. Zmluva sa uzatvára na dobu určitú do 31.12.2024.
2. Každá zo Zmluvných strán môže vypovedať Zmluvu bez uvedenia dôvodu, písomne  
   v 2 mesačnej výpovednej lehote, ktorá sa počíta od prvého dňa nasledovného mesiaca po doručení výpovede druhej zmluvnej strane.
3. Zmluvu je rovnako možné ukončiť na základe vzájomnej dohody Zmluvných strán.
4. Objednávateľ je oprávnený odstúpiť od tejto Zmluvy z dôvodov podstatného porušenia zmluvných záväzkov Dodávateľa.
5. Odstúpenie od Zmluvy nadobudne účinnosť dňom, kedy písomný prejav vôle zmluvnej strany, ktorý obsahuje oznámenie o odstúpení od Zmluvy, bude doručený druhej zmluvnej strane. V prípade pochybností o dátume doručenia sa má za to, že oznámenie bolo doručené 3. deň po jeho odoslaní.
6. Za podstatné porušenie zmluvného záväzku sa považujú najmä nasledovné skutočnosti:

a) Dodávateľ opakovane (minimálne 5x) bude v omeškaní s riadnym plnením predmetu Zmluvy v dohodnutých termínoch,

b) Dodávateľ opakovane (minimálne 3x) poruší povinnosti zabezpečovať dodávku stravy v kvalite a množstve stanovenej Objednávateľom, poruší povinnosť zabezpečovať hygienicky nezávadnú stravu, alebo ak dodaná strava nezodpovedá podmienkam stanoveným všeobecne záväznými predpismi Slovenskej republiky,

c) ak je Dodávateľ v likvidácií, Dodávateľ na seba podal alebo bol voči nemu podaný návrh na vyhlásenie konkurzu, ako aj vtedy, ak existuje dôvodná obava, že plnenie záväzkov Dodávateľa v zmysle tejto Zmluvy je vážne ohrozené.

**Čl. IX**

**Záverečné ustanovenia**

1. Táto Zmluva sa vyhotovuje v šiestich (6) originálnych vyhotoveniach, z ktorých Dodávateľ obdrží dve (2) vyhotovenia a Objednávateľ obdrží štyri (4) vyhotovenia.
2. Zmeny a doplnky tejto Zmluvy možno vykonať iba písomnou formou, a to písomnými dodatkami k tejto Zmluve podpísanými oboma Zmluvnými stranami.
3. Zmluvné strany vyhlasujú, že si Zmluvu riadne prečítali, jej obsahu porozumeli, že túto Zmluvu uzatvárajú na základe slobodnej vôle, že Zmluva nie je uzatváraná pod nátlakom, v tiesni ani za nápadne nevýhodných podmienok a na znak súhlasu s jej obsahom ju podpisujú.
4. Zmluva nadobúda platnosť dňom jej podpisu oboma Zmluvnými stranami. Táto Zmluva je povinne zverejňovanou Zmluvou podľa § 5a ods. 5 zákona č. 211/2000 Z. z o slobodnom prístupe k informáciám v znení neskorších predpisov a nadobúda účinnosť dňom nasledujúcom po dni jej zverejnenia na webovom sídle Objednávateľa podľa § 47a ods 1 zákona č. 40/1964 Zb. Občianskeho zákonníka v platnom znení.

V Bratislave, dňa ............................. V Bratislave, dňa .............................

Za Objednávateľa: Za Dodávateľa:

.......................................................... ..........................................................

Mestská časť Bratislava-Petržalka

Ján Hrčka, starosta